**OPĆINA SVETI IVAN ŽABNO**

**OBRAZLOŽENJE UZ OBRAZAC PR-RAS**

 **za razdoblje 1.1.2020. - 30.06.2020.**

**Bilješka 1**

AOP 004 iskazuje prihode ostvarene od Poreza na dohodak odnosno prihoda od fiskalnog izravnanja u iznosu 4.657.295 kuna, s razlikom u odnosu na prethodnu godinu u iznosu 951.142 kuna. Priliv sredstava je smanjen zbog problema s korona krizom.

**Bilješka 2**

AOP 022 iskazuje prihode od povremenih poreza na imovinu, u našem slučaju konkretno prihodi se odnose na porez na promet nekretnina koji od 2017. godine u kompletnom iznosu pripada Općini. Smanjen je za 109.021 kunu u odnosu na isto razdoblje prethodne godine, također smanjena potražnja za kupnjom nekretnina zbog novonastale situacije s COVID-om 19.

**Bilješka 3**

 AOP 055 Tekuće pomoći proračunu iz drugih Proračuna iznose 351.795 kuna, a odnose se na pomoći odnosno kompenzacijske mjere iz državnog proračuna temeljem povećanja osobnog odbitka u iznosu 204.496 kuna, također i tekuća pomoć iz županijskog proračuna za održavanje predsjedničkih izbora u iznosu 147.298 kuna.

**Bilješka 4**

AOP 058 Tekuće pomoći od izvanproračunskih korisnika povećane su za 140.097 kuna. Povećanje se odnosi na izvođenje radova na sanaciji smetlišta Trema-Gmanje, te doznaku sredstava Fonda za zaštitu okoliša i energetsku učinkovitost.

**Bilješka 5**

 AOP 067 Tekuće pomoći temeljem prijenosa EU sredstava u iznosu 5.346.501 kuna odnose se na priznavanje prihoda temeljem podmjere 7.4. Ulaganja u pokretanje, poboljšanje i proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu, odnosno izgradnju dječjeg vrtića, energetsku obnovu zgrade općine, te sanaciju smetlišta temeljem provedenih javnih natječaja. U šestomjesečnom razdoblju prethodne godine nije bilo ostvarenih sredstava po spomenutom AOP-u.

**Bilješka 6**

AOP 085 Prihodi od zakupa i iznajmljivanja imovine iznose 60.624 kune što je u odnosu na prethodno šestomjesečno razdoblje 2019. godine manje za 31.515 kuna, upravo zbog poslovnih prostora frizerskog salona, cvjećarne koji za vrijeme mjera civilnog Stožera nisu radili te im najamnina nije fakturirana.

**Bilješka 7**

AOP 086Naknada za korištenje nefinancijske imovine odnosi se na naknadu koju plaća Hrvatski telekom d.d. Općini Sveti Ivan Žabno za zakupninu na mjesečnoj razini temeljem sklopljenih Ugovora, također ovaj AOP iskazuje smanjenje od 143.368,00 kuna u odnosu na isto razdoblje prošle godine zbog ishođenja rješenja HAKOM-a o plaćanju godišnje naknade za pravo puta. Naime, u prošloj godini isplaćeni su zaostaci za 2 godine u prvom tromjesečju. Do kraja godine očekujemo godišnju naknadu koja iznosi 71.982,17 kuna.

**Bilješka 8**

AOP 089 Ostali prihodi od nefinancijske imovine iskazani su sa smanjenjem od 24.332,00 kuna. Ovi prihodi se odnose na nezakonito izgrađene zgrade (kuće) koje su većinom legalizirane, te stoga ima sve manje uplata tih prihoda.

**Bilješka 9**

AOP 114 iskazuje Prihode doprinosa za šume u iznosu 161.612 kuna što je za 139.717 kn manje u odnosu na izvještajno razdoblje 1-6 2019. godine. Više eksploatacije šume u navedenom periodu.

**Bilješka 10**

 AOP 120 iskazuje sredstva komunalnog doprinosa u iznosu 6.191 kn što je za 13.144 kuna manje od istog razdoblja prethodne godine.

**Bilješka 11**

AOP 121 iskazuje sredstva od komunalne naknade koja su ostvarena u manjem iznosu za 102.850 u odnosu na 1-6 2019. godine, jer su kasnije odnosno u 5. mjesecu poslane uplatnice za komunalnu naknadu i naknadu za uređenje voda zbog pandemije COVID-a 19.

**Bilješka 12**

AOP 186 iskazuje naknade za rad predstavničkih i upravnih tijela koji je povećan u odnosu na prvo tromjesečje prethodne godine u iznosu za 45.522 kune zbog održavanja predsjedničkih izbora.

**Bilješka 13**

AOP 190 iskazuje pristojbe i naknade, odnosno javnobilježničke naknade te pristojbe za legalizaciju općinskih objekata koji su većim dijelom izvršeni prošle godine, pa zato u ovom šestomjesečnom razdoblju bilježimo pad od 27.202 kuna.

**Bilješka 14**

AOP 229 Tekuće pomoći unutar općeg proračuna odnose se na Tekuće pomoći Županijskoj upravi za ceste, temeljem Sporazuma. U prethodnom šestomjesečnom razdoblju nije bilo ostvarenja po spomenutom AOP-u.

**Bilješka 15**

AOP 230 Kapitalne pomoći unutar općeg proračuna izvršene su sa 566 kuna, a navedeni iznos odnosi se na 15% prihvatljivih troškova Fonda za zaštitu okoliša i energetsku učinkovitost za nabavu 4 spremnika za odvojeno prikupljanje otpada.

**Bilješka 16**

AOP 259Tekuće donacije u novcu bilježi smanjenje od 189.922 kune budući da također zbog pandemije korona virusa nisu isplaćivane donacije udrugama i sportskim društvima zbog neodržavanja turnira i manifestacija.

**Bilješka 17**

AOP 263Kapitalne donacije neprofitnim organizacijama iznose 20.600 kuna, dok prethodne godine nije bilo izvršenja po navedenom AOP-u. Donacija se odnosi isplatu Župi Sv. Petra i Pavla u Svetom Petru Čvrstecu za obnovu krovišta crkve.

**Bilješka 18**

AOP 267 Naknade šteta pravnim i fizičkim osobama odnosi se na isplatu 1500 fizičkoj osobi za oštećenja na objektu (kući) prilikom udara jakog vjetra.

**Bilješka 19**

 AOP 344 Zemljište odnosi se na kupnju zemljišta u iznosu 85.000 kuna.

**Bilješka 20**

AOP 357 Poslovni objekti iznosi 4.615.499 kuna dok u prethodnom šestomjesečnom razdoblju 2019. godine ostvarenje iznosilo 258.097 kuna. Iznos se odnosi na izgradnju dječjeg vrtića.

**Bilješka 21**

AOP 358 Ceste, željeznice i ostali prometni objekti izvršen je sa 83.238 kuna, što je u odnosu na prethodno šestomjesečno razdoblje 2019. godine za 932.747,00 kuna manje. Iznos se odnosi na asfaltiranje nerazvrstanih cesta.

**Bilješka 22**

AOP 359 Ostali građevinski objekti ostvaren je sa 4.100.732 kuna, a iznos se odnosi na sanaciju smetlišta Trema-Gmanje. U izvještajnom razdoblju prethodne godine nije bilo ostvarenja po ovom AOP-u, budući da su radovi na sanaciji započeli u 2020. godini.

**Bilješka 23**

AOP 406 Ukupan manjak prihoda u ovom razdoblju iznosi 2.064.859 kuna kao razlika između ukupnih prihoda i ukupnih rashoda za šestomjesečno razdoblje 2020. godine.